पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र में शनिवार शाम में एक 15 वर्षीय नाबालिग के साथ दुष्कर्म का मामला सामने आया है। दुष्कर्म का आरोपी शादीशुदा और दो बच्चों का पिता है। मामले को लेकर पीड़िता ने गांव के ही कांग्रेस दास को आरोपित करते हुए सोनो थाना में एफआईआर दर्ज करवाई है। दिए आवेदन में पीड़िता ने बताया कि जब वह शाम में सब्जी लेकर घर जा रही थी, उसी वक्त गांव के पुलिया के समीप बाइक सवार आरोपी कांग्रेस दास अपने साथी मुकेश दास के साथ उसे जबरदस्ती उठाकर झाड़ी में ले गया और कांग्रेस दास ने घटना को अंजाम दिया। बताया जाता है कि नाबालिग पीड़िता अपने बहन के घर आई हुई थी।इधर थानाध्यक्ष मोहम्मद अब्दुल हलीम ने बताया कि पीड़िता के आवेदन के आधार पर दुष्कर्म का मामला दर्ज कर लिया गया है। मामले की जांच की जिम्मेदारी महिला थानाध्यक्ष को दी गई है। आरोपियों की गिरफ्तारी के लिए प्रयास किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn